Rolling in the Deep

«Rolling in the Deep», բրիտանացի երգչուհի Ադելի երգը իր երկրորդ ստուդիական ալբոմից։ Ստեղծագործությունը գրվել է Ադելի և Փոլ Էպուորտի կողմից։ Ըստ երգչուհու՝ այն բլյուզի, գոսպելի և դիսկոյի խառնուրդ է։ Երգը հրապարակվել է 2010 թվականի նոյեմբերի 29-ին Նիդերլանդներում։

Երգը դրական գնահատական է ստացել մի շարք երաժշտական քննադատների կողմից։ Այն ղեկավարել է հիթ–շքերթներ Բելգիայում, Գերմանիայում, Իտալիայում, Նիդերլանդներում, Շվեյցարիայում։ Մեծ Բրիտանիայում սինգլը Ադելի երկրորդ հիթն է դարձել, արժանանալով բարձր գնահատականի։ Դրանից հետո «Rolling in the Deep» գլխավոր տեղում է եղել ԱՄՆ-ի Hot 100 աղյուսակում։ 2011 թվականին ԱՄՆ–ում վաճառվել է այս երգի ավելի քան 1 220 000 թրեկեր, իսկ նոյեմբերին 5,6 միլիոն։

2010 թվականի լավագույն երգերի ցանկում «Rolling in the Deep» 50-րդ տեղն է զբաղեցրել։ «Rolling in the Deep» դարձել է 2011 լավագույն երգը ըստ երկու ամսագրերի Billboard և Rolling Stone։

Սինգլը դարձել է Billboard–ի լայնորեն հնչած երգը վերջին 25 տարում։ 2012 թվականի փետրվարի 12-ին Լոս Անջելեսում 54–րդ Գրեմմի երաժշտական մրցանակաբաշխության ժամանակ պարգևատրվել է Տարվա լավագույն երգ մրցանակով։

Տեսահոլովակը 
Տեսահոլովակի պրեմիերան եղել է 2010 թվականի դեկտեմբերի 3–ին, ռեժիսորը եղել է Սեմ Բրաունը։ Տեսահոլովակում Ադելը նստած է լքված սենյակում բազկաթոռին և բազմաթիվ տեսարաններ են անցնում ադ ժամանակ․ մի շարք ջրով լցված բաժակներ, թմբուկի զարկերի հետ հավասար պարում է սև հագնված սրով աղջիկ՝ Ջենիֆեր Վայթը, սենյակում հատակը ծածկված է սպիտակ փոշու հաստ շերտով, երաժիշտը նվագում ՝ հարվածային գործիքներ աստիճանների վրա և վերջում քաղաքի սպիտակ թղթից պատրաստված մանրակերտն է երևում և երգը եզրափակվում է։

Քավեր տարբերակներ 
«Rolling in the Deep»–ի քավեր տարբերակները ձայնագրել է Մայք Պոզները և Ջոն Լեջենդը։ 2011 թվականի հուլիսի 4–ին այս երգի քավեր տարբերակներ է ներկայացրել Linkin Park խմբի վոկալիստ Չեստեր Բենիգթոնը։ Պատի Սմիթը երգը անվանել է «այս տարվա երգը» և կատարել է այն 2011 թվականի հունիսի 15–ին Նյու Յորքում։ Իրլանդական Wonderland խումբը ակուստիկ քավեր է արել «Rolling in the Deep» երգի, իր առաջին ալբոմում։

Հայտնի 11-ամյա երգչուհի և բրիտանական Britain’s Got Talent 200 մրցույթի ֆինալիստ Կոնի Տալբոտը ձայնագրել է երգի իր տարբերակը, որի տեսահոլովակը ավելի քան 20 միլիոն դիտում է ունեցել Յութուբում, իսկ Vazquez Sounds –ի եռյակի կողմից կատարումը ավելի քան 130 միլիոն դիտում է ունեցել։

Երգերի ցանկ 
 Digital download
 «Rolling in the Deep» - 3։48

 Digital EP
 «Rolling in the Deep» - 3։48
 «Rolling in the Deep (Jamie xx Shuffle)» - 4։17
 «Rolling in the Deep (Acapella)» - 3։56

 CD single
 «Rolling in the Deep»
 «If It Hadn’t Been for Love»

Մասնակիցներ 
 Բառերը և երաժշտությունը – Ադել, Փոլ Էպուորտ
 Պրոդյուսեր, բաս կիթառ, ակուստիկ կիթառ և էլետրական կիթառ – Փոլ Էպուորտ
 Ձայնագրություն – Մարկ Ռանկին
 Դաշնամուր – Նիլ Քոուլի
 Հարվածային գործիքներ – Լեո Թեյլոր
 Մաստերինգ – Թոմ Քոյն

Հիթ-շքերթներ

Շաբաթական հիթ-շքերթներ

Տարեվերջյան հիթ-շքերթներ

Բոլոր ժամանակների հիթ-շքերնթեր

Հավաստագրեր

Թողարկման պատմություն

Ծանոթագրություններ 

Բրիտանական երգեր
Ադելի երգեր
Billboard Hot 100 գլխավորած սինգլներ
Գրեմմի մրցանակակիր ձայնագրություններ
Գրեմմի մրցանակակիր երգեր
2010 երգեր
2010 սինգլներ
Սինգլներ այբբենական կարգով